pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รีบสมัครด่วน!! นายจ้างซาอุฯ ต้องการพยาบาล ผู้ช่วยพยาบาล และช่างฝีมือกว่า 300 อัตรา รายได้สูง สวัสดิการดี
วันพุธที่ 1 มิถุนายน 2565
รีบสมัครด่วน!! นายจ้างซาอุฯ ต้องการพยาบาล ผู้ช่วยพยาบาล และช่างฝีมือกว่า 300 อัตรา รายได้สูง สวัสดิการดี
...
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการขับเคลื่อนนโยบายการจัดส่งแรงงานไทยไปทํางานในซาอุดีอาระเบียว่า จากรายงานของสํานักงานแรงงานในประเทศซาอุดีอาระเบีย กรุงริยาด พบว่า ล่าสุดนายจ้างในประเทศซาอุดีอาระเบียได้แจ้งความต้องการแรงงานไทยมาแล้วเบื้องต้น รวมทั้งสิ้น 309 อัตรา
นายสุชาติ กล่าวเพิ่มเติมว่า ท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และท่าน พล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ได้มีนโยบายส่งเสริมการมีงานทําให้กับคนไทยทุกกลุ่ม โดยเฉพาะอย่างยิ่งการเร่งจัดส่งแรงงานไทยไปทํางานประเทศซาอุดิอาระเบีย ซึ่งกระทรวงแรงงานได้ขานรับนโยบายดังกล่าว ซึ่งล่าสุดนายจ้างได้แจ้งความต้องการแรงงานไทยผ่านทางสํานักงานแรงงานในประเทศซาอุดีอาระเบียแล้ว ส่วนใหญ่เป็นสาขาพยาบาลวิชาชีพ พี่เลี้ยงพยาบาล และผู้ช่วยพยาบาล สาขาละ 100 อัตรา รวม 300 อัตรา นอกจากนี้ ยังมีสาขาช่างอีก 9 อัตรา ได้แก่ ช่างเชื่อม 3 อัตรา ช่างควบคุม เครื่องกลึง 3 อัตรา ช่างไฟฟ้าอุตสาหกรรม 3 อัตรา โดยตําแหน่งดังกล่าว มีอัตราค่าจ้างสุทธิอยู่ที่ประมาณ 27,500 – 37,000 บาท ทั้งนี้ขึ้นอยู่กับอัตราแลกเปลี่ยนเงินตราระหว่างประเทศ โดยเมื่อไปทํางานในซาอุดีอาระเบียแล้ว นายจ้างจะจัดสวัสดิการอื่น ๆ ให้กับแรงงานไทย เช่น ค่าอาหาร ค่าที่พัก รถรับ - ส่งจากที่พักไปที่ทํางาน ค่าตั๋วการเดินทางไปกลับรายปีฟรี ประกันสุขภาพ ประกันการบาดเจ็บจากการทํางาน วันลาหยุด พักผ่อนประจําปี และสวัสดิการอื่น ๆ อีกมากมาย
ทั้งนี้ ท่านที่สนใจไปทํางานในประเทศซาอุดีอาระเบีย ขอให้ติดตามข่าวสารหรือประกาศรับสมัครตําแหน่งงานจากกรมการจัดหางานเป็นระยะ โดยในเบื้องต้นสามารถลงทะเบียนผ่านระบบ E-Service กองบริหารแรงงานไทยไปต่างประเทศ ได้ที่เว็บไซต์ http://toea.doe.go.th เลือก “ลงทะเบียน” เลือก “คนหางาน” และสามารถศึกษาคู่มือวิธีการลงทะเบียนคนหางานได้ที่หน้าเว็บไซต์ และสามารถคิดตามข่าวสารได้ที่เว็บไซต์ www.doe.go.th/overseas. หรือติดต่อสํานักงานจัดหางานได้ทุกจังหวัด และสํานักงานจัดหางานกรุงเทพมหานคร พื้นที่ 1-10 ในวันเวลาราชการ หรือที่สายด่วนกระทรวงแรงงาน โทร.1506 กด 2 กรมการจัดหางาน
“ท่านนายกรัฐมนตรีมีนโยบายสําคัญในการจัดส่งแรงงานไทยไปทํางานในซาอุดีอาระเบียจึงกําชับให้กระบวนการจัดส่งเกิดจากความร่วมมือระหว่างภาครัฐกับภาคเอกชนเป็นไปอย่างมีประสิทธิภาพ แรงงานได้รับค่าจ้างที่เหมาะสมเป็นธรรม ซึ่งจะช่วยเพิ่มขีดความสามารถในการแข่งขันของประเทศ” นายสุชาติ กล่าวเพิ่มเติมในตอนท้าย
รัฐบาลไทย-ข่าวทำเนียบรัฐบาล-สธ.เผยแนวโน้มสถานการณ์โควิด 19 ดีขึ้น ฉีดวัคซีนครอบคลุมเพิ่มเป็นร้อยละ 32.5
วันอังคารที่ 31 สิงหาคม 2564
สธ.เผยแนวโน้มสถานการณ์โควิด 19 ดีขึ้น ฉีดวัคซีนครอบคลุมเพิ่มเป็นร้อยละ 32.5
กระทรวงสาธารณสุข เผยแนวโน้มผู้ติดเชื้อโควิด 19 รายใหม่ลดลงต่อเนื่อง ฉีดวัคซีนครอบคลุมเพิ่มขึ้นเป็นร้อยละ 32.5 ของประชากร ย้ําหลังเปิดกิจการ/กิจกรรมในวันที่ 1 ก.ย. ประชาชนยังต้องป้องกันตนเองขั้นสูงสุด เพื่อใช้ชีวิตอยู่กับโรคโควิด 19 ได้อย่างปลอดภัย
กระทรวงสาธารณสุข เผยแนวโน้มผู้ติดเชื้อโควิด 19 รายใหม่ลดลงต่อเนื่อง ฉีดวัคซีนครอบคลุมเพิ่มขึ้นเป็นร้อยละ 32.5 ของประชากร ย้ําหลังเปิดกิจการ/กิจกรรมในวันที่ 1 ก.ย. ประชาชนยังต้องป้องกันตนเองขั้นสูงสุด เพื่อใช้ชีวิตอยู่กับโรคโควิด 19 ได้อย่างปลอดภัย ส่วนสายพันธุ์ C.1.2 ยังไม่พบในประเทศไทย
วันนี้ (31 สิงหาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019กระทรวงสาธารณสุข จ.นนทบุรี นายแพทย์เฉวตสรร นามวาท ผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โควิด 19 ประจําวัน และแนวทางปฏิบัติตนเมื่อเปิดกิจการ/ กิจกรรม ว่า จํานวนผู้ติดเชื้อโควิดรายใหม่ของไทยผ่านจุดสูงสุดเมื่อวันที่ 13 สิงหาคมที่พบผู้ป่วย 23,000 กว่าราย และ
มีแนวโน้มลดลงต่อเนื่อง วันนี้มีผู้ติดเชื้อรายใหม่ 14,666 ราย รักษาหาย 19,245 ราย ผู้เสียชีวิต 190 ราย ร้อยละ 88 เป็นผู้สูงอายุ 60 ปีขึ้นไปและผู้ที่มีโรคเรื้อรัง โดยเป็นการติดเชื้อในพื้นที่จากคนรู้จัก, คนที่อาศัยร่วมกัน, ครอบครัว และอาชีพเสี่ยง
สําหรับการฉีดวัคซีนโควิด 19 วานนี้ (30 สิงหาคม) ฉีดได้ 817,342 โดส รวมสะสม 31,771,819 โดส เป็นอันดับ 4 ของอาเซียน รองจากอินโดนีเซีย มาเลเซีย และฟิลิปปินส์ โดยเป็นเข็มแรก 23,401,465 โดสคิดเป็นร้อยละ 32.5 ของประชากร และครบ 2 เข็ม 7,780,973 โดส คิดเป็นร้อยละ 10.8 ของประชากรส่วนเข็มแรกในผู้สูงอายุ 60 ปีขึ้นไปครอบคลุมร้อยละ 44.7, กลุ่ม 7 โรคเรื้อรังร้อยละ 42, หญิงตั้งครรภ์ร้อยละ 7.9
นายแพทย์เฉวตสรรกล่าวต่อว่า ในวันที่ 1 กันยายนนี้ ศบค. ได้ให้เปิดกิจการ/กิจกรรม เพื่อให้เศรษฐกิจเดินหน้าต่อไปได้ ขณะเดียวกันประชาชนสามารถใช้ชีวิตอยู่กับโรคโควิด 19 ได้อย่างปลอดภัย ภายใต้มาตรการควบคุมโรคแนวใหม่ โดยความร่วมมือของ 3 ส่วน คือ ภาครัฐ กําหนดแนวทางปฏิบัติสําหรับกิจการ/ กิจกรรมต่าง ๆ เพื่อควบคุมไม่ให้เกิดการแพร่ระบาดใหม่ ส่วนภาคเอกชน/ สถานประกอบการ/ ผู้จัดกิจกรรมต่าง ๆ ต้องจัดสิ่งแวดล้อม สถานที่ ให้มีการถ่ายเทอากาศที่ดี ทําความสะอาดจุดสัมผัสร่วมบ่อย ๆ พนักงาน/ผู้ให้บริการ/ผู้รับบริการ เข้มมาตรการส่วนบุคคล DMHTT และประชาชน ต้องใช้การป้องกันตนเองแบบครอบจักรวาล คือป้องกันขั้นสูงสุดกับทุกคน ทุกสถานที่ ทุกเวลา เพื่อลดการรับและแพร่เชื้อไปสู่คนอื่น ทั้งนี้ ขณะนี้ยังไม่ได้เป็นข้อกําหนดให้ต้องฉีดวัคซีน หรือตรวจ ATK ก่อนเปิดบริการหรือเข้ารับบริการ แต่เป็นการขอความร่วมมือกิจการ/ กิจกรรมที่มีความพร้อมให้ดําเนินการก่อน และหลังจากประเมินการดําเนินการแล้ว จะปรับปรุงแนวทางและออกเป็นข้อกําหนดเพื่อให้เป็นมาตรฐานเดียวกัน
ส่วนข่าวพบเชื้อโควิดสายพันธุ์ C.1.2 ในประเทศจีนและสหราชอาณาจักรนั้น กรมวิทยาศาสตร์การแพทย์มีการเฝ้าระวังเชื้อกลายพันธุ์ โดยทําการสุ่มตรวจสารพันธุกรรมเชื้อจากทั่วประเทศจํานวน 500 ตัวอย่างต่อสัปดาห์ รวมทั้งเฝ้าระวังและตรวจสายพันธุ์ในผู้เดินทางมาจากประเทศที่มีรายงานเชื้อกลายพันธุ์ ขณะนี้ยังไม่พบสายพันธุ์ C.1.2 โดยสายพันธุ์ที่พบในประเทศไทยร้อยละ 92-93 ยังคงเป็นสายพันธุ์เดลตา
******************************** 31 สิงหาคม 2564
รัฐบาลไทย-ข่าวทำเนียบรัฐบาล-รมว.พม. เปิดโรงเรียนครอบครัวตําบลชมพู จ.พิษณุโลก พร้อมย้ำช่วยกันพัฒนาเด็กสร้างทุนมนุษย์ให้มีค่ามากที่สุด
วันศุกร์ที่ 21 มกราคม 2565
รมว.พม. เปิดโรงเรียนครอบครัวตําบลชมพู จ.พิษณุโลก พร้อมย้ําช่วยกันพัฒนาเด็กสร้างทุนมนุษย์ให้มีค่ามากที่สุด
รมว.พม. เปิดโรงเรียนครอบครัวตําบลชมพู จ.พิษณุโลก พร้อมย้ําช่วยกันพัฒนาเด็กสร้างทุนมนุษย์ให้มีค่ามากที่สุด
วันที่ 20 ม.ค.65 เวลา 13.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และคณะผู้บริหารกระทรวง พม. ลงพื้นที่จังหวัดพิษณุโลก เพื่อเปิดโรงเรียนครอบครัวตําบลชมพู (ศูนย์การเรียนรู้โรงเรียนบ้านซํารัง) อําเภอเนินมะปราง อีกทั้งพบปะทักทายและให้กําลังใจครอบครัวที่เข้าอบรมโครงการการเลี้ยงดูเด็กโดยไม่ใช้ความรุนแรง รุ่นที่ 1 จากนั้น เดินทางลงพื้นที่เยี่ยมครอบครัวกลุ่มเปราะบางที่มีทั้งเด็กและผู้สูงอายุ ซึ่งบ้านประสบอัคคีภัยเสียหายทั้งหลัง พร้อมทั้งมอบบ้านพระธรรมเฉลิมพระเกียรติ หลังที่ 19 โดยครูบาบุญล้อม หน่อแก้วโพธิญาณ และผู้มีจิตศรัทธา
นายจุติกล่าวว่า วันนี้ กระทรวง พม. เดินทางมาตั้งโรงเรียนครอบครัวหรือเรียกว่าโรงเรียนพ่อแม่ ตามนโยบายของรัฐบาล เพราะคุณค่าของประเทศไทยอยู่ที่ลูกหลานของเรา ซึ่งทุนมนุษย์คือสิ่งที่มีค่ามากที่สุด ตนภูมิใจมากที่มีโครงการนี้เกิดขึ้น และขอขอบคุณพัฒนาสังคมและความมั่นคงของมนุษย์จังหวัดพิษณุโลก (พมจ.พิษณุโลก) ที่ทําให้โครงการนี้เกิดขึ้นได้ เราต้องพัฒนาเด็กตั้งแต่หนึ่งสัปดาห์จนถึงอายุ 18 ปีให้ได้ เพราะโลกได้เปลี่ยนไปแล้ว ทําให้เด็กโตเกินวัยอย่างมาก อีกทั้ง เราต้องเริ่มสอนให้ความรู้ทั้งทางด้านร่างกาย จิตใจ วินัย ตั้งแต่เด็กยังไม่เข้าโรงเรียนอนุบาล ฉะนั้น ศูนย์เด็กเล็กจึงมีความสําคัญมาก เพราะต้นไม้ต้องเพาะตั้งแต่เล็กๆ เพื่อให้เติบโตอย่างเข้มแข็ง
นายจุติกล่าวต่อไปว่า เราจะทําด้วยกันในเรื่องของ "บวร" บ้าน วัด โรงเรียน วันนี้ ตนพยายามทําเรื่องห้องสมุด พ่อแม่ไม่จําเป็นต้องซื้อหนังสือให้ลูก แต่คุณครูต้องสอนวิชาหลักให้พอเพียง ส่วนวิชาเสริมให้ไปเรียนเพิ่มทักษะในห้องสมุด แต่ห้องสมุดไม่ใช่เพียงสําหรับอ่านหนังสือ แต่ห้องสมุดจะมีทีวี คอมพิวเตอร์ ให้เด็กสามารถใช้ในการทําการบ้านและเรียนรู้สิ่งต่างๆ เพิ่มเติมด้วยตัวเอง ขณะนี้ เด็กที่กําลังโตไม่สามารถเรียนแบบเดิมได้ โรงเรียนครอบครัวจึงต้องรู้ว่าจากนี้อีก 10 ปี เด็กต้องเรียนอะไรเพื่อที่จะได้มีอาชีพ มีงานทํา และมีเงินมาเลี้ยงดูครอบครัว ดังนั้น การเรียนรู้ด้วยตนเองคือสิ่งที่สําคัญที่สุด และสิ่งที่รัฐบาลพยายามทําคือ ทําอย่างไรให้ลูกหลานอยู่ในระบบได้ โดยให้เด็กสามารถมีทุนเรียนหนังสือต่อไปได้ ขณะเดียวกันเด็กที่อยู่นอกระบบการศึกษา สามารถไปเรียนวิชาชีพได้ ซึ่งเราจําเป็นต้องช่วยกันทําอย่างยิ่ง
รัฐบาลไทย-ข่าวทำเนียบรัฐบาล-ย้ำขั้นตอนเข้ารับการรักษาโควิด19 อีกครั้ง ตั้งแต่ 1 ก.ค.65 บัตรทอง ประกันสังคม ข้าราชการ-รัฐวิสาหกิจ รักษาฟรีทุกสิทธิ
วันพุธที่ 13 กรกฎาคม 2565
ย้ําขั้นตอนเข้ารับการรักษาโควิด19 อีกครั้ง ตั้งแต่ 1 ก.ค.65 บัตรทอง ประกันสังคม ข้าราชการ-รัฐวิสาหกิจ รักษาฟรีทุกสิทธิ
ย้ําขั้นตอนเข้ารับการรักษาโควิด19 อีกครั้ง ตั้งแต่ 1 ก.ค.65 บัตรทอง ประกันสังคม ข้าราชการ-รัฐวิสาหกิจ รักษาฟรีทุกสิทธิ
วันที่ 13 ก.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่ราชกิจจานุเบกษาได้เผยแพร่ประกาศสํานักงานหลักประกันสุขภาพแห่งชาติ เรื่อง การยกเลิกกรณีที่มีเหตุสมควรเกี่ยวกับโรคโควิด-19 เพื่อรองรับการเป็นโรคประจําถิ่น พ.ศ. 2565ซึ่งมีผลเป็นการปรับปรุงรูปแบบการรักษาโควิด19 โดยยกเลิกการรักษาแบบกักตัวที่บ้าน(Home Isolation-HI) และฮอสพิเทล โดยยกเลิกสําหรับผู้มีสิทธิบัตรทองตั้งแต่วันที่ 1 ก.ค. 2565 และกลุ่มผู้มีสิทธิประกันสังคมตั้งแต่วันที่ 4 ก.ค. 2565 เป็นต้นมานั้น
อย่างไรก็ตาม หลังการยกเลิกดังกล่าวผู้ป่วยโควิด19 ประชาชนทุกคนยังคงได้รับการรักษาฟรีตามสิทธิทั้งสิทธิบัตรทอง สิทธิประกันสังคม และสิทธิข้าราชการและพนักงานรัฐวิสาหกิจ ขณะที่ผู้ป่วยอาการสีแดงที่วิกฤต ยังสามารถใช้สิทธิ UCEP เข้ารักษาแห่งใดก็ได้เช่นเดิม
ทั้งนี้ภายหลังการปรับขั้นตอนการรักษาผู้ป่วยโควิดตั้งแต่วันที่ 1 ก.ค. 2565 เป็นต้นมาประชาชนที่ตรวจพบว่าเป็นโควิด19 เช่นตรวจ ATK ขึ้น 2 ขีด ไม่ต้องโทรแจ้ง 1330 เพื่อเข้าระบบหรือรับยาเช่นในอดีต แต่สามารถโทรสอบถามขั้นตอนดําเนินการ หรือ กรณีมีผู้ป่วยหนักประสานหาเตียงเพื่อเข้าโรงพยาบาลสามารถโทร สายด่วน สปสช. 1330 กด 14 สําหรับประชาชนทั่วไป และ กด 18 สําหรับกลุ่ม 608, ผู้ป่วยติดเตียง และผู้พิการ หรือที่ สายด่วน เอราวัณ 1669 กด 2 ได้
น.ส.ไตรศุลี กล่าวว่า สําหรับผู้มีสิทธิบัตรทองสามารถติดต่อที่เพื่อเข้าสู่กระบวนการรักษาที่ศูนย์บริการสาธารณสุข, คลินิกชุมชนอบอุ่น, หน่วยบริการปฐมภูมิของโรงพยาบาล ตามนโยบาย 30 บาท รักษาทุกที่, สถานพยาบาลที่ลงทะเบียนไว้ หรือ ร้านยาในโครงการ "เจอ แจก จบ" โดยสามรถตรวจดูรายชื่อร้านขายยาที่เข้าร่วมโครงการเจอ แจก จบได้ที่ https://www.nhso.go.th/downloads/197
ส่วนผู้มีสิทธิประกันสังคม ผู้ประกันตนที่มีอาการป่วยไม่รุนแรงรักษาแบบเจอ แจก จบ ณ สถานพยาบาลประกันสังคมและ สถานพยาบาลที่ร่วมให้บริการของรัฐและเอกชนทุกแห่ง คลินิกและร้านยา ที่ขึ้นทะเบียนกับสํานักงานประกันสังคม(สปส.) ทั่วประเทศ โดยไม่เสียค่าใช้จ่าย ส่วนกรณีมีความจําเป็นต้องเข้ารับการรักษาเป็นผู้ป่วยในตามดุลพินิจของแพทย์ ก็เข้ารักษาในโรงพยาบาลประกันสังคมและสถานพยาบาลที่ร่วมให้บริการทั้งรัฐและเอกชนทุกแห่งโดยไม่เสียค่าใช้จ่ายเช่นเดียวกัน หากมีข้อสงสัยสอบถามสายด่วนประกันสังคม 1506 ตลอด 24 ชั่วโมง
สําหรับข้าราชการและพนักงานรัฐวิสาหกิจสามารถเข้ารับการรักษากับสถานพยาบาลของรัฐทุกแห่ง หรือกรณีหน่วยงานใดมีสิทธิรักษาในโรงพยาบาลเอกชนได้ก็รักษาตามสิทธิที่องค์กรกําหนด
“ด้วยสถานการณ์ความรุนแรงของโรคที่ลดลงขณะที่การระบาดอยู่ในระดับที่ควบคุมได้ รัฐบาลจึงปรับให้การดูแลรักษาให้กลับเข้าไปสู่สิทธิเดิม โดยประชาชนทุกคนยังได้รับการรักษาฟรีภายใต้การใช้จ่ายงบประมาณจากกองทุนต่างๆ ที่ดูแลสิทธิของประชาชนแต่ละกลุ่มอยู่ โดยย้ําว่ารัฐบาลให้ความสําคัญสูงสุดกับการดูแลสุขภาพและชีวิตประชาชน และขณะนี้กระทรวงสาธารณสุขก็ได้จัดเตรียมยา เวชภัณฑ์ เตียงผู้ป่วยไว้รองรับอย่างเพียงพอ” น.ส.ไตรศุลี กล่าว
.........................
รัฐบาลไทย-ข่าวทำเนียบรัฐบาล-ขสมก. หยุดการเดินรถโดยสาร สาย 7 คลองขวาง - หัวลำโพง
วันพุธที่ 23 กุมภาพันธ์ 2565
ขสมก. หยุดการเดินรถโดยสาร สาย 7 คลองขวาง - หัวลําโพง
เนื่องจาก บริษัท ต.มานิตย์การเดินรถ จํากัด สามารถจัดเดินรถโดยสารในเส้นทางดังกล่าวได้ตามปกติแล้ว
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ (ขสมก.) กระทรวงคมนาคม เปิดเผยว่า จากการประชุมเมื่อวันที่ 25 ธันวาคม 2563 ณ กรมการขนส่งทางบก โดยการหารือร่วมกัน 3 ฝ่าย ประกอบด้วย กรมการขนส่งทางบก (ขบ.) ขสมก. และบริษัท ต.มานิตย์การเดินรถ จํากัด ซึ่งเป็นผู้ประกอบการเดินรถสาย 7 โดยมติที่ประชุมให้ ขสมก. จัดการเดินรถมาตรฐาน 3 (รถโดยสารธรรมดา) ช่วงคลองขวาง - หัวลําโพง ไปพลางก่อน จนกว่าบริษัท ต.มานิตย์การเดินรถ จํากัด จะพร้อมให้บริการ บัดนี้ รถโดยสารประจําทางของบริษัทเอกชน โดยบริษัท ต.มานิตย์การเดินรถ จํากัด สามารถจัดเดินรถโดยสารในเส้นทางดังกล่าวได้ตามปกติแล้ว ขสมก. จึงต้องหยุดการเดินรถโดยสารสาย 7 คลองขวาง - หัวลําโพง ตั้งแต่วันที่ 1 มีนาคม 2565 เป็นต้นไป
ทั้งนี้ ขสมก. ยังคงจัดเดินรถให้บริการ สาย 7ก เส้นทางพุทธมณฑลสาย 2 - พาหุรัด เพื่อเป็นทางเลือกสําหรับผู้ใช้บริการได้อีกทางหนึ่ง
รัฐบาลไทย-ข่าวทำเนียบรัฐบาล-ครม. เห็นชอบหลักการ "แก้หนี้เกษตรกร" สมาชิกกองทุนฟื้นฟูและพัฒนาฯ ช่วยเพิ่มโอกาส "พักฟื้นหนี้สิน - รักษาที่ดินทำกินที่อยู่อาศัย"
วันพุธที่ 23 มีนาคม 2565
ครม. เห็นชอบหลักการ "แก้หนี้เกษตรกร" สมาชิกกองทุนฟื้นฟูและพัฒนาฯ ช่วยเพิ่มโอกาส "พักฟื้นหนี้สิน - รักษาที่ดินทํากินที่อยู่อาศัย"
.....
ที่ประชุมครม. (22 มี.ค. 65) มีมติเห็นชอบในหลักการโครงการแก้ไขปัญหาหนี้สินเกษตรกร สมาชิกกองทุนฟื้นฟูและพัฒนาเกษตรกร ที่เป็นลูกหนี้ธนาคารของรัฐ 4 แห่ง คือ
.
ธนาคารออมสิน
ธนาคารเพื่อการเกษตรและสหกรณ์การเกษตร
ธนาคารอาคารสงเคราะห์
ธนาคารพัฒนาวิสาหกิจขนาดกลางและขนาดย่อมแห่งประเทศไทย
.
เพื่อดําเนินการชําระหนี้แทนเกษตรกรที่ "เข้าร่วมโครงการฯ" จํานวน 50,621 ราย ยอดหนี้เงินต้นจํานวน 9,282.92 ล้านบาท ระยะเวลาดําเนินโครงการ 3 ปี (นับจากวันที่ ครม. อนุมัติ)
.
แบ่งออกเป็น 3 ระยะ ได้แก่
ปีที่ 1 จํานวน 10,000
ปีที่ 2 จํานวน 22,000 ราย
ปีที่ 3 จํานวน 18,621 ราย
.
ดําเนินการตามมาตรการปรับโครงสร้างหนี้กับสถาบันเจ้าหนี้ โดยพักชําระเงินต้นครึ่งหนึ่ง (50%) และดอกเบี้ยทั้งหมดไว้ก่อน จากนั้นให้เกษตรกรผ่อนชําระหนี้ "เงินต้นครึ่งหนึ่ง (50%)" ตามระยะเวลาที่ตกลง แต่ไม่เกิน 15 ปี
.
ทั้งนี้ เมื่อเกษตรกรชําระหนี้คืนเสร็จสิ้นแล้ว เงินต้น (50%) และดอกเบี้ยที่พักไว้ จะได้รับการยกให้เกษตรกรทั้งหมด โดยสถาบันเจ้าหนี้จะได้รับการชดเชยเงินต้นจากรัฐบาล
.
ส่วนการชดเชยดอกเบี้ยให้เป็นไปตามมติ ครม. ซึ่งเงื่อนไขสําคัญนั้น เกษตรกรที่เข้าร่วมโครงการฯ จะต้อง "ไม่ก่อหนี้เพิ่ม" กับสถาบันการเงินอื่นใดอีก
.
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินให้กระทรวงสาธารณสุข น้อมนำมาถวายแด่พระสงฆ์ ณ วัดพุทไธศวรรย์ จังหวัดพระนครศรีอยุธยา
วันเสาร์ที่ 6 พฤศจิกายน 2564
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินให้กระทรวงสาธารณสุข น้อมนํามาถวายแด่พระสงฆ์ ณ วัดพุทไธศวรรย์ จังหวัดพระนครศรีอยุธยา
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐินให้กระทรวงสาธารณสุข น้อมนํามาถวายแด่พระสงฆ์ที่จําพรรษากาลถ้วนไตรมาส ณ วัดพุทไธศวรรย์ อ.พระนครศรีอยุธยา จ.พระนครศรีอยุธยา เพื่อเป็นการทํานุบํารุงพระพุทธศาสนา
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐินให้กระทรวงสาธารณสุข น้อมนํามาถวายแด่พระสงฆ์ที่จําพรรษากาลถ้วนไตรมาส ณ วัดพุทไธศวรรย์ อ.พระนครศรีอยุธยา จ.พระนครศรีอยุธยา เพื่อเป็นการทํานุบํารุงพระพุทธศาสนา พร้อมมอบตู้ยา ยาตําราหลวง และทุนการศึกษาให้แก่โรงเรียนในความอุปถัมภ์ของวัดพุทไธศวรรย์
วันนี้ (6 พฤศจิกายน 2564) ที่วัดพุทไธศวรรย์ ต.สําเภาล่ม อ.พระนครศรีอยุธยา จ.พระนครศรีอยุธยา นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานถวายผ้าพระกฐินพระราชทานของกระทรวงสาธารณสุข ประจําปี 2564 โดยมี นายแพทย์เกียรติภูมิ วงศ์รจิต ปลัดกระทรวงสาธารณสุข ผู้บริหาร ข้าราชการและเจ้าหน้าที่ พุทธศาสนิกชน ร่วมพิธี
นายอนุทิน กล่าวว่า พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทาน ผ้าพระกฐินให้กระทรวงสาธารณสุข น้อมนําไปถวายพระสงฆ์ที่จําพรรษากาลถ้วนไตรมาส ณ วัดพุทไธศวรรย์ อําเภอพระนครศรีอยุธยา จังหวัดพระนครศรีอยุธยา เพื่อสืบสานวัฒนธรรมและประเพณีอันดีงามของพุทธศาสนิกชนในการทํานุบํารุงพระพุทธศาสนา และบํารุงพระอาราม โดยผู้บริหาร ข้าราชการ เจ้าหน้าที่กระทรวงสาธารณสุข และประชาชนผู้มีจิตศรัทธาได้ร่วมทําบุญสมทบถวายผ้าพระกฐินพระราชทานเป็นเงินทั้งสิ้น 3,763,108.25 บาท (สามล้านเจ็ดแสนหกหมื่นสามพันหนึ่งร้อยแปดบาทยี่สิบห้าสตางค์) และมอบตู้ยา ยาตําราหลวง และทุนการศึกษาให้แก่โรงเรียนในอุปถัมภ์จํานวน 2 โรงเรียน โรงเรียนละ 5,000 บาท ได้แก่ โรงเรียนวัดพุทไธศวรรย์ และโรงเรียนวัดช้างใหญ่-ประคณห์คดีประชารัฐ
สําหรับเครื่องพระกฐินพระราชทานประจําปีพุทธศักราช 2564 ประกอบด้วย 1.เครื่องสักการะบูชา ได้แก่ ผ้าห่มพระประธาน 1 ผืน เทียนพระปาติโมกข์ 1 ชุด 2.เครื่องนอน ได้แก่ หมอน ผ้าห่มแพร ผ้าห่มขนหนู อย่างละ 1 ชุด3.เครื่องกิน ได้แก่ บาตร ปิ่นโต ช้อน-ส้อม โถข้าว อย่างละ 1 ชุด 4.เครื่องใช้ ได้แก่ ชุดแก้วน้ํากระบะมุก กระติกน้ําร้อน โคมไฟตั้งโต๊ะ ไฟฉาย นาฬิกาปลุก อย่างละ 1 ชุด และ 5.เครื่องมือโยธา ได้แก่ ชุดอุปกรณ์เครื่องมืองานช่างทั่วไป 1 กล่อง ประกอบด้วย ไขควง ค้อน คีม ในการนี้ กระทรวงสาธารณสุขถวายตาลปัตรและย่าม จํานวน 1 ชุด
ทั้งนี้ วัดพุทไธศวรรย์ เป็นพระอารามหลวงชั้นตรี ตั้งอยู่ในเขตตําบลสําเภาล่ม อําเภอพระนครศรีอยุธยา จังหวัดพระนครศรีอยุธยา นอกเกาะเมืองพระนครศรีอยุธยาทางด้านทิศใต้ ปัจจุบันมีอาณาเขตเนื้อที่ 46 ไร่ 2 งาน 46 ตารางวา สถานที่สําคัญภายในวัดพุทไธศวรรย์ ประกอบด้วย 1.พระมหาธาตุ (ปรางค์ประธาน) 2.พระระเบียง 3.พระอุโบสถ 4.วิหารพระพุทไธศวรรย์ 5.ตําหนักพระพุทธโฆษาจารย์ และ 6.พระอนุสาวรีย์กษัตริย์ 3 พระองค์ และเป็นวัดที่มีความสําคัญในยุคต้นของสมัยอยุธยา ที่สมเด็จพระรามาธิบดีที่ 1 (พระเจ้าอู่ทอง) โปรดเกล้าฯ ให้สร้างเมื่อ พ.ศ. 1896 หลังจากทรงสถาปนากรุงศรีอยุธยาขึ้นเป็นราชธานี 3 ปี วัดแห่งนี้นับจากแรกสร้างจนถึงปัจจุบันมีอายุรวม 654 ปี
********************************* 6 พฤศจิกายน 2564
รัฐบาลไทย-ข่าวทำเนียบรัฐบาล-ในอนาคตประชาชนจะมีโอกาสเห็นการตั้งงบประมาณที่สมดุลหรือไม่ อย่างไร
วันพฤหัสบดีที่ 2 กันยายน 2564
ในอนาคตประชาชนจะมีโอกาสเห็นการตั้งงบประมาณที่สมดุลหรือไม่ อย่างไร
กระทู้ถามของวุฒิสภา  เรื่อง การบริหารจัดการหนี้สาธารณะ
ถาม ในอนาคตประชาชนจะมีโอกาสเห็นการตั้งงบประมาณที่สมดุลหรือไม่ อย่างไร
ตอบ ภายใต้สถานการณ์ของการแพร่ระบาดของ COVID- 19 จําเป็นต้องจัดทํางบประมาณรายจ่ายแบบขาดดุล โดยต้องดําเนินการภายใต้
1. การรักษาวินัยทางการเงินการคลังอย่างเคร่งครัด
2. ควบคุมการขาดดุลและระดับหนี้สาธารณะให้อยู่ในเกณฑ์ที่เหมาะสม
3. ผลักดันให้มีการเพิ่มประสิทธิภาพเพื่อสร้างเสถียรภาพทางการคลังให้เข้มแข็ง ด้วยการ
3.1 ปฏิรูปการจัดเก็บรายได้รัฐบาลทั้งระบบ
3.2 เพิ่มประสิทธิภาพการจัดเก็บภาษีอย่างต่อเนื่อง โดยนําระบบเทคโนโลยีสารสนเทศเข้ามาใช้  3.3 เพิ่มประสิทธิภาพการจัดการทรัพย์สินของรัฐ
ดูรายละเอียดเพิ่มเติมได้ที่ราชกิจจานุเบกษา เล่มที่ 138 ตอนพิเศษ 43 ง วันที่ 24 ก.พ. 64
รัฐบาลไทย-ข่าวทำเนียบรัฐบาล-เริ่มแล้ววันนี้ !!! ร้านแม่บ้านมหาดไทย จำหน่ายสินค้าบริโภคครึ่งราคา ในงาน “เพื่อนพึ่ง(ภาฯ) 2564 พึ่งพา เพื่อก้าวต่อ” ON GROUND 3-7 ธ.ค. 2564 ณ สวนสมเด็จพระนางเจ้าสิริกิติ์ จตุจักร
วันศุกร์ที่ 3 ธันวาคม 2564
เริ่มแล้ววันนี้ !!! ร้านแม่บ้านมหาดไทย จําหน่ายสินค้าบริโภคครึ่งราคา ในงาน “เพื่อนพึ่ง(ภาฯ) 2564 พึ่งพา เพื่อก้าวต่อ” ON GROUND 3-7 ธ.ค. 2564 ณ สวนสมเด็จพระนางเจ้าสิริกิติ์ จตุจักร
เริ่มแล้ววันนี้ !!! ร้านแม่บ้านมหาดไทย จําหน่ายสินค้าบริโภคครึ่งราคา ในงาน “เพื่อนพึ่ง(ภาฯ) 2564 พึ่งพา เพื่อก้าวต่อ” ON GROUND 3 – 7 ธ.ค. 2564 ณ สวนสมเด็จพระนางเจ้าสิริกิติ์ เขตจตุจักร กรุงเทพฯ
กระทรวงมหาดไทย ร่วมกับสมาคมแม่บ้านมหาดไทย เป็นส่วนหนึ่งในการร่วม "บําบัดทุกข์ บํารุงสุข" ช่วยเหลือและบรรเทาความเดือดร้อนของพี่น้องประชาชน ด้วยการออกร้านแม่บ้านมหาดไทย จําหน่ายสินค้าบริโภค “ครึ่งราคา” ภายในงาน “เพื่อนพึ่ง (ภาฯ) 2564 พึ่งพา เพื่อก้าวต่อ” ON GROUND ระหว่างวันที่ 3 – 7 ธันวาคม 2564 ตั้งแต่เวลา 09.00 – 19.00 น. ณ สวนสมเด็จพระนางเจ้าสิริกิติ์ฯ เขตจตุจักร กรุงเทพมหานคร ขนคาราวานสินค้าข้าวสาร-อาหารแห้ง ในครัวเรือน ลดราคา 50% ทุกรายการสินค้า
ดร.วันดี กุญชรยาคง จุลเจริญ นายกสมาคมแม่บ้านมหาดไทย กล่าวว่า สําหรับสินค้าอุปโภค-บริโภค ที่นํามาจําหน่ายในร้านแม่บ้านมหาดไทย ภายในงาน “เพื่อนพึ่ง (ภาฯ) 2564 พึ่งพา เพื่อก้าวต่อ” ON GROUND มีสินค้าที่น่าสนใจหลายรายการ อาทิ
1) ข้าวหอมมะลิ ถุง 5 กิโลกรัม ราคาเต็ม 220.- บาท จําหน่ายเพียง 110.- บาท
2) น้ําปลาพรพิมล ขวดใหญ่ ราคาเต็ม ขวดละ 40.- บาท จําหน่ายเพียง 20.- บาท
3) น้ําปลาไส้ตัน ขวดใหญ่ ราคาเต็ม ขวดละ 18.- บาท จําหน่ายเพียง 9.- บาท
4) ไข่ไก่ คละขนาด ราคาเต็ม แผงละ 80.- บาท จําหน่ายเพียง 40.- บาท
5) น้ําตาลทราย ถุง 1 กิโลกรัม ราคาเต็ม ถุงละ 25.- บาท จําหน่ายเพียง 11 บาท
6) กะปิแท้ ครึ่งกิโลกรัม ราคาเต็ม 80.- บาท จําหน่ายเพียง 40.- บาท
7) เครื่องดื่มวิตามิน BK ราคาเต็ม 15.- บาท จําหน่ายเพียง 5.- บาท
8) ไชโป๊หวาน 200 กรัม ราคาเต็ม 35.- บาท จําหน่ายเพียง 17.- บาท
“อย่าลืม “พกถุงผ้า” มาจับจ่ายใช้สอย และเที่ยวชมงาน เพื่อร่วมกันเป็นส่วนหนึ่งในการลดขยะพลาสติก สร้างสิ่งแวดล้อมที่ดีให้กับประเทศไทยและโลกของเรา”
"เงินทุกบาททุกสตางค์ทั้งหมด เพื่อต่อยอดกิจกรรมด้านการสาธารณะกุศลสมทบทุนมูลนิธิเพื่อนพึ่ง (ภาฯ)ยามยาก สภากาชาดไทย ในการช่วยเหลือผู้ยากไร้ ผู้ประสบภัยพิบัติ และพี่น้องประชาชนผู้ตกทุกข์ได้ยากตามวัตถุประสงค์ของมูลนิธิฯ ต่อไป " ดร.วันดี กล่าวเน้นย้ํา
“ความสุขที่แบ่งปัน แบ่งปันเพื่อก้าวต่อ อย่างไม่มีที่สิ้นสุด”
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ให้ลดธงครึ่งเสา เพื่อไว้อาลัยอดีตนายกรัฐมนตรีญี่ปุ่น 1 วัน
วันอาทิตย์ที่ 10 กรกฎาคม 2565
โฆษกรัฐบาลเผย นายกฯ ให้ลดธงครึ่งเสา เพื่อไว้อาลัยอดีตนายกรัฐมนตรีญี่ปุ่น 1 วัน
โฆษกรัฐบาลเผย นายกฯ ให้ลดธงครึ่งเสา เพื่อไว้อาลัยอดีตนายกรัฐมนตรีญี่ปุ่น 1 วัน
วันนี้ (10 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ต่อกรณีการถึงแก่อสัญกรรม ของนายอาเบะ ชินโซ (Mr. ABE Shinzo) อดีตนายกรัฐมนตรีญี่ปุ่น เมื่อวันศุกร์ที่ 8 กรกฎาคม 2565 นั้น
โฆษกประจําสํานักนายกรัฐมนตรีกล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้ส่วนราชการ หน่วยงานของรัฐ และรัฐวิสาหกิจทุกแห่งลดธงครึ่งเสาเป็นเวลา 1 วัน ในวันจันทร์ที่ 11 กรกฎาคม 2565 และนายกรัฐมนตรีจะเดินทางไปลงนามในสมุดแสดงความเสียใจ ณ สถานเอกอัครราชทูตญี่ปุ่นประจําประเทศไทย ในวันอังคารที่ 12 กรกฎาคม 2565
เพื่อไว้อาลัยต่อการถึงแก่อสัญกรรมของนายชินโซ อาเบะ อดีตนายกรัฐมนตรีญี่ปุ่น
รัฐบาลไทย-ข่าวทำเนียบรัฐบาล-รัฐบาลชวนชมนิทรรศการ อัตลักษณ์แห่งสยาม และ Craft Bangkok
วันจันทร์ที่ 13 ธันวาคม 2564
รัฐบาลชวนชมนิทรรศการ อัตลักษณ์แห่งสยาม และ Craft Bangkok
วันศุกร์ที่ 10 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลชวนเที่ยวงานนิทรรศการ “อัตลักษณ์แห่งสยาม ครั้งที่ 12” และงาน “Crafts Bangkok 2021”ที่จัดขึ้นภายใต้แนวคิด ความงามอันทรงคุณค่าและการพัฒนาที่ไม่สิ้นสุด เพื่อส่งเสริม สนับสนุน และสร้างความแข็งแกร่งแก่งานศิลปหัตถกรรมไทยให้สามารถแข่งขันได้ในตลาดโลก ทั้งนี้ พลเอก ประยุทธ์ จันทร์โอชา นายกรัฐมนตรี ชื่นชมผลิตภัณฑ์ฝีมือคนไทยและการใช้ความคิดสร้างสรรค์ต่อยอดผลิตภัณฑ์เพื่อเพิ่มมูลค่า เช่น เครื่องจักสานหวายธรรมชาติ ผ้าไหมแพรวา และผอบคร่ําทอง โดยพร้อมผลักดันให้ประเทศไทยเป็นศูนย์กลางงานศิลปหัตถกรรมในระดับภูมิภาคอาเซียน ผู้สนใจเที่ยวชมงานได้ตั้งแต่วันนี้ – 12 ธ.ค.64 ณ โถงนิทรรศการ ฮอลล์ 98-100 ศูนย์นิทรรศการและการประชุมไบเทค บางนา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลเดินหน้าแก้ไขปัญหาความยากจนแบบพุ่งเป้า จัดตั้งศูนย์ช่วยเหลือสังคมตำบลแล้ว 4,978 ศูนย์ ในพื้นที่ 76 จังหวัด
วันพฤหัสบดีที่ 26 พฤษภาคม 2565
รัฐบาลเดินหน้าแก้ไขปัญหาความยากจนแบบพุ่งเป้า จัดตั้งศูนย์ช่วยเหลือสังคมตําบลแล้ว 4,978 ศูนย์ ในพื้นที่ 76 จังหวัด
รัฐบาลเดินหน้าแก้ไขปัญหาความยากจนแบบพุ่งเป้า จัดตั้งศูนย์ช่วยเหลือสังคมตําบลแล้ว 4,978 ศูนย์ ในพื้นที่ 76 จังหวัด
วันที่ 26 พ.ค. 65 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลให้ความสําคัญในการพัฒนาคุณภาพชีวิตคนทุกช่วงวัย และจัดระบบสวัสดิการสังคมที่เหมาะสมกับบริบทของประเทศไทย เพื่อให้ประชาชนมีหลักประกันและความมั่นคงในชีวิต ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้เน้นย้ําเรื่องการสร้างโอกาสและความเสมอภาคทางสังคม ลดความเหลื่อมล้ําด้วยการสร้างหลักประกันทางสังคมแบบพุ่งเป้า
กระทรวงการพัฒนาสังคมและความมั่นคงของมนุษย์ ได้ขานรับนโยบายของรัฐบาลดําเนินการงานเพื่อแก้ไขปัญหาความยากจนและการพัฒนาคนทุกช่วงวัยแบบพุ่งเป้าในระดับพื้นที่ ตามโครงการพัฒนาคุณภาพชีวิตกลุ่มเปราะบางรายครัวเรือน โดยได้ลงนามบันทึกข้อตกลงความร่วมมือระหว่าง 12 กระทรวง 1 หน่วยงาน เพื่อเป็นกรอบแนวทางในการวางแผนและบูรณาการการให้ความช่วยเหลือและส่งเสริมกลุ่มเปราะบาง และกลุ่มด้อยโอกาสให้พ้นภาวะวิกฤต เน้นการให้บริการด้านสวัสดิการสังคมแก่กลุ่มเป้าหมายอย่างเป็นรูปธรรมครอบคลุม 5 มิติ ได้แก่ มิติความเป็นอยู่ สุขภาพ การศึกษา รายได้ และการเข้าถึงบริการภาครัฐ ผ่านกลไกการขับเคลื่อนงานในระดับพื้นที่ คือ “ศูนย์ช่วยเหลือสังคม” ซึ่งจะใช้สมุดพกครอบครัวเป็นเครื่องมือในการดําเนินงานและขับเคลื่อน ทั้งนี้ ในปี พ.ศ 2565 มีเป้าหมายในการดําเนินการแก้ปัญหาความยากจนแบบพุ่งเป้าตามโครงการฯ จํานวน 615,706 ครัวเรือน เพื่อแก้ไขปัญหาความยากจนและลดความเหลื่อมล้ําในสังคม โดยไม่ทิ้งใครไว้ข้างหลัง
นางสาวรัชดา กล่าวว่า การดําเนินงานของกระทรวงพัฒนาสังคมฯ นับตั้งแต่เดือนมีนาคมที่ผ่านมา ได้ดําเนินการจัดตั้งศูนย์ช่วยเหลือสังคมตําบลแล้ว จํานวน 4,978 ศูนย์ ในพื้นที่ 76 จังหวัด คิดเป็นร้อยละ 68.8 ของตําบลทั่วประเทศ สามารถช่วยเหลือประชาชนทั่วไปที่ประสบปัญหาความเดือดร้อนทางสังคมได้ จํานวน 123,496 คน และครัวเรือนเปราะบาง จํานวน 13,111 ครัวเรือน ทั้งนี้ ได้มุ่งเน้นการทํางานแบบองค์รวม โดยเชื่อมโยงกลไกระดับพื้นที่ เช่น ภาคประชาชร ภาครัฐ ภาคเอกชน และภาคประชาสังคม รวมถึงเครือข่ายอาสาสมัครพัฒนาสังคมและความมั่นคงของมนุษย์ เปิดโอกาสให้ทุกภาคส่วนเข้ามามีส่วนร่วมในการป้องกันและแก้ไขปัญหาทางสังคมที่ส่งผลกระทบต่อคุณภาพชีวิตของประชาชนในระดับพื้นที่ ตามนโยบายของรัฐบาลที่เน้นการทํางานแบบบูรณาการ เพื่อพัฒนาคุณภาพชีวิตของประชาชนให้มีความเป็นอยู่ที่ดีขึ้น
รัฐบาลไทย-ข่าวทำเนียบรัฐบาล-บขส. พร้อมเปิดให้บริการเดินรถเส้นทางภาคเหนือ - อิสาน - ใต้ รวม 26 เส้นทาง เริ่ม 1 กันยายน นี้
วันเสาร์ที่ 28 สิงหาคม 2564
บขส. พร้อมเปิดให้บริการเดินรถเส้นทางภาคเหนือ - อิสาน - ใต้ รวม  26 เส้นทาง เริ่ม 1 กันยายน นี้
ย้ําคุมเข้มความปลอดภัยตามมาตรการป้องกัน COVID-19 อย่างเคร่งครัด
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ตามที่คณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา (2019) หรือ ศบค. มีมติเห็นชอบมาตรการผ่อนคลายเพื่อป้องกันและควบคุมการแพร่ระบาดของโรคติดเชื้อไวรัส COVID-19 ตามระดับพื้นที่สถานการณ์ย่อยในพื้นที่ทั่วราชอาณาจักร โดยยังคงพื้นที่ควบคุมสูงสุดและเข้มงวด จํานวน 29 จังหวัด ไว้เช่นเดิม และให้คงมาตรการทางสังคม เช่น การห้ามออกนอกเคหะสถานในเวลา 21.00 - 04.00 น. รวมถึงการเดินทางข้ามจังหวัดจากพื้นที่ควบคุมสูงสุดและเข้มงวด ให้ระบบขนส่งสาธารณะ จํากัดจํานวนผู้โดยสารไม่เกิน 75% นั้น
กรรมการผู้จัดการใหญ่ บริษัท ขนส่ง จํากัด ได้สั่งการไปยังทุกฝ่ายที่เกี่ยวข้องทั้ง ฝ่ายธุรกิจเดินรถและฝ่ายบริหารการเดินรถ ให้เตรียมความพร้อมของรถโดยสาร พนักงาน และสถานีขนส่งให้สอดคล้องกับนโยบายของกระทรวงคมนาคม และกรมการขนส่งทางบก (ขบ.) เพื่อให้พร้อมเปิดให้บริการประชาชนในวันที่ 1 กันยายน 2564
สําหรับเส้นทางที่จะเปิดให้บริการ ประกอบด้วย เส้นทางภาคเหนือ จํานวน 8 เส้นทาง คือ กรุงเทพฯ - คลองลาน กรุงเทพฯ - หล่มเก่า กรุงเทพฯ - เชียงใหม่ (ข) กรุงเทพฯ - ทุ่งช้าง กรุงเทพฯ - อุตรดิตถ์ กรุงเทพฯ - แม่สอด กรุงเทพฯ - แม่สาย และกรุงเทพฯ - ป่าแดด - เชียงของ
เส้นทางภาคตะวันออกเฉียงเหนือและภาคตะวันออก จํานวน 10 เส้นทาง คือ กรุงเทพฯ - หนองบัวลําภู กรุงเทพฯ - นครพนม กรุงเทพฯ - เลย - เชียงคาน กรุงเทพฯ - สุรินทร์ กรุงเทพฯ - บุรีรัมย์ กรุงเทพฯ - อุบลราชธานี กรุงเทพฯ - มุกดาหาร กรุงเทพฯ - รัตนบุรี กรุงเทพฯ - จันทบุรี - ตราด และกรุงเทพฯ - สระบุรี
เส้นทางภาคใต้ จํานวน 8 เส้นทาง คือ เส้นทางกรุงเทพฯ (หมอชิต 2) - ตะกั่วป่า - โคกกลอย กรุงเทพฯ (หมอชิต 2) - ภูเก็ต กรุงเทพฯ (หมอชิต 2) - กระบี่ กรุงเทพฯ (หมอชิต 2) - ตรัง - สตูล กรุงเทพฯ (หมอชิต 2) - เกาะสมุย กรุงเทพฯ (หมอชิต 2) - หาดใหญ่ กรุงเทพฯ - สงขลา และ กรุงเทพฯ -สุไหงโกลก
ทั้งนี้ในการใช้บริการรถโดยสารสาธารณะ ขอความร่วมมือผู้ใช้บริการปฏิบัติตามมาตรการสาธารณสุข D-M-H-T-T-A ได้แก่ เว้นระยะระหว่างกัน หลีกเลี่ยงการสัมผัสกับผู้อื่น สวมหน้ากากผ้าหรือหน้ากากอนามัยตลอดเวลา ล้างมือบ่อย ๆ ลงทะเบียนผ่านแอปพลิเคชันไทยชนะ กรณีไม่สามารถใช้
แอปพลิเคชันได้ ให้กรอกข้อมูลตามแบบฟอร์มที่ ขบ. กําหนด และหากเคยไปในพื้นที่เสี่ยง หรือสัมผัสใกล้ชิดกับบุคคลในกลุ่มเสี่ยง ขอให้ใช้มาตรการกักตนเอง (Self-quarantine) อย่างเคร่งครัด เพื่อลดการแพร่ระบาด ในวงกว้าง
นอกจากนี้ผู้ใช้บริการสามารถจองตั๋วล่วงหน้าเดินทางกับ บขส. ได้ ผ่าน website บขส. https://tcl99web.transport.co.th/Home ร้าน 7-Eleven เคาน์เตอร์เซอวิสทุกสาขา หรือตัวแทนจําหน่ายตั๋วของ บขส. และสามารถชําระค่าโดยสาร บขส. โดยใช้สิทธิ์โครงการคนละครี่งผ่านแอปพลิเคชัน “เป๋าตังค์” โดยสิทธิ์ดังกล่าวไม่สามารถใช้กับการจองตั๋วล่วงหน้าได้ และไม่สามารถยกเลิก คืน หรือเปลี่ยนแปลงตั๋วได้ทุกกรณี สอบถามข้อมูลการเดินทางเพิ่มเติมได้ที่ ช่องจําหน่ายตั๋วรถโดยสารของ บขส. ทั่วประเทศ และCall Center1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-รองนายกฯ วิษณุ มอบโอวาทผู้ผ่านการอบรมหลักสูตรพัฒนาภาวะความเป็นผู้นำศาสนายุคใหม่-หลักสูตรพัฒนาภาวะความเป็นผู้นำมุสลิมะห์ยุคใหม่ ย้ำภาวะผู้นำต้องมีความรู้ควบคู่คุณธรรม จริยธรรม
วันจันทร์ที่ 6 มิถุนายน 2565
รองนายกฯ วิษณุ มอบโอวาทผู้ผ่านการอบรมหลักสูตรพัฒนาภาวะความเป็นผู้นําศาสนายุคใหม่-หลักสูตรพัฒนาภาวะความเป็นผู้นํามุสลิมะห์ยุคใหม่ ย้ําภาวะผู้นําต้องมีความรู้ควบคู่คุณธรรม จริยธรรม
รองนายกฯ วิษณุ มอบโอวาทผู้ผ่านการอบรมหลักสูตรพัฒนาภาวะความเป็นผู้นําศาสนายุคใหม่-หลักสูตรพัฒนาภาวะความเป็นผู้นํามุสลิมะห์ยุคใหม่ ย้ําภาวะผู้นําต้องมีความรู้ควบคู่คุณธรรม จริยธรรม สร้างสรรค์ประโยชน์แก่องค์กร ชุมชน ประเทศชาติ
วันนี้ 6 มิถุนายน 2565 เวลา 13.30 น. ณ ตึกสันติไมตรี (หลังใน) ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายนายวิษณุ เครืองาม รองนายกรัฐมนตรี เป็นผู้แทนต้อนรับคณะผู้แทนสํานักจุฬาราชมนตรี พร้อมมอบประกาศนียบัตรและมอบโอวาทแก่ผู้ผ่านอบรมหลักสูตร “พัฒนาภาวะความเป็นผู้นําศาสนายุคใหม่” รุ่นที่ 5 และหลักสูตร “พัฒนาภาวะความเป็นผู้นํามุสลิมะห์ยุคใหม่” รุ่นที่ 2 ประจําปี 2565 โดยมีนายประสาน ศรีเจริญ รองประธานคณะผู้ทรงคุณวุฒิจุฬาราชมนตรี รศ.ดร.ปกรณ์ ปรียากร ประธานกรรมการวิชาการและประเมินผลสถาบันพัฒนาผู้นําอิสลาม และเจ้าหน้าที่ที่เกี่ยวข้องเข้าร่วมด้วย
รองนายกรัฐมนตรีได้กล่าวมอบโอวาทและนโยบายเพื่อเป็นแนวทางในการปฏิบัติ โดยได้กล่าวขอบคุณในนามของนายกรัฐมนตรี มีความยินดีและชื่นชมกับการเปิดอบรมหลักสูตรสําคัญ ได้แก่ หลักสูตรพัฒนาภาวะความเป็นผู้นําศาสนายุคใหม่ และหลักสูตรพัฒนาภาวะความเป็นผู้นํามุสลิมะห์ยุคใหม่ ในระบบออนไซต์ ประจําปี 2564 ถือเป็นการอบรมที่มีความสําคัญในการพัฒนาบุคลากรทางการสร้างจิตสํานึกธํารงมั่นในศีลธรรมและจริยธรรม ที่เป็นพื้นฐานในการดําเนินชีวิต และการอบรมในแขนงวิชาการต่าง ๆ เป็นการจัดกระบวนการในการบริหารองค์ความรู้ตามหลักวิชาการเพื่อให้การทํางานสัมฤทธิ์ผลและมีประสิทธิภาพ
พร้อมกันนี้ รองนายกรัฐมนตรีได้กล่าวเน้นย้ําว่า การจะเป็นผู้นํานอกจากจะใช้ความรู้ที่มีอยู่แต่เดิม ยังต้องมีการฝึกอบรมและได้รับคําแนะนําในเรื่องของการพัฒนาเพิ่มเติม ทั้งในเรื่องของการพัฒนาบุคลิกภาพ การพัฒนาภาวะการเป็นผู้นํา การรู้จักสังคมที่ต้องการสันติสุข รวมทั้งบทบาทของศาสนาที่อาจจะเปลี่ยนแปลงไปในยุคใหม่ สิ่งเหล่านี้เป็นเนื้อหาสาระของหลักสูตรที่ได้มีการฝึกอบรม เนื่องจากสังคมไทยเป็นสังคมพหุวัฒนธรรม มีความหลากหลาย ดังนั้นผู้นําจึงต้องเป็นผู้ที่มีความรู้ ความเข้าใจ รู้จักที่จะนําเอาความรู้ไปประยุกต์ใช้ได้อย่างเต็มประสิทธิภาพ และเชื่อว่าผู้เข้าอบรมทุกท่านได้รับการถ่ายทอดความรู้ ประสบการณ์ เทคนิค อันเป็นประโยชน์ พร้อมย้ําว่า รัฐบาลพร้อมให้การสนับสนุนโครงการหรือหลักสูตรที่เกี่ยวกับการพัฒนาภาวะความเป็นผู้นําของศาสนาอิสลาม ซึ่งจะช่วยยกระดับคนให้สามารถเป็นผู้นํายุคใหม่ที่มีความรู้เพียบพร้อม มีคุณธรรม จริยธรรม ซึ่งจะเป็นการสร้างสรรค์ประโยชน์ให้เกิดขึ้นแก่องค์กร ชุมชน และประเทศชาติได้เป็นอย่างดี
.......................
รัฐบาลไทย-ข่าวทำเนียบรัฐบาล-พม. จับมือภาคีเครือข่าย จ.พิษณุโลก เร่งตั้งศูนย์ช่วยเหลือสังคมเพิ่มในตำบลบ้านกลาง ช่วยแก้ปัญหากลุ่มเปราะบางในพื้นที่ห่างไกล
วันจันทร์ที่ 28 มีนาคม 2565
พม. จับมือภาคีเครือข่าย จ.พิษณุโลก เร่งตั้งศูนย์ช่วยเหลือสังคมเพิ่มในตําบลบ้านกลาง ช่วยแก้ปัญหากลุ่มเปราะบางในพื้นที่ห่างไกล
พม. จับมือภาคีเครือข่าย จ.พิษณุโลก เร่งตั้งศูนย์ช่วยเหลือสังคมเพิ่มในตําบลบ้านกลาง ช่วยแก้ปัญหากลุ่มเปราะบางในพื้นที่ห่างไกล
วันที่ 27 มี.ค. 65เวลา 11.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยนายรณชัย จิตรวิเศษผู้ว่าราชการจังหวัดพิษณุโลกและคณะผู้บริหารกระทรวง พม. ลงพื้นที่ตําบลบ้านกลาง อําเภอวังทอง จังหวัดพิษณุโลก เพื่อเปิดศูนย์ช่วยเหลือสังคมตําบลบ้านกลาง (บ้านเนินสว่าง) ณ วัดเนินสว่างวราราม และมอบถุงยังชีพแก่ผู้ประสบปัญหาทางสังคมกรณีฉุกเฉิน จํานวน 100 ถุง จากนั้นได้เดินทางไปเปิดศูนย์ช่วยเหลือสังคมตําบลบ้านกลาง (บ้านหนองปรือ) ณ วัดหนองปรือ และมอบถุงยังชีพแก่ผู้ประสบปัญหาทางสังคมกรณีฉุกเฉิน จํานวน 50 ถุง ทั้งนี้ ศูนย์ช่วยเหลือสังคมตําบลทั้งสองแห่งจะเป็นศูนย์กลางบูรณาการความช่วยเหลือสําหรับการให้บริการสวัสดิการสังคมแก่กลุ่มเปราะบางและประชาชนทุกช่วงวัยที่ประสบปัญหาความเดือดร้อนทางสังคมและสถานการณ์โควิด - 19 ภายใต้การให้บริการสังคมแบบเบ็ดเสร็จ ณ จุดเดียว (One Stop Service)
นายจุติกล่าวว่า รัฐบาล นําโดยพลเอก ประยุทธ์ จันทร์โอชา นายกรัฐมนตรี มีความห่วงใยประชาชนทุกกลุ่มเป้าหมายที่ประสบปัญหาต่างๆ จึงมีความมุ่งมั่นในการจัดตั้งศูนย์ช่วยเหลือสังคมตําบลขึ้นมาทั่วประเทศ โดยให้หน่วยงานของกระทรวงต่างๆ รวมทั้งกระทรวง พม. ในพื้นที่ ได้เข้ามาทํางานให้ความช่วยเหลือพี่น้องประชาชนร่วมกันกับภาคีเครือข่ายทุกภาคส่วน อาทิ องค์กรปกครองส่วนท้องถิ่น ภาครัฐ ภาคเอกชน และภาคประชาสังคม รวมทั้งอาสาสมัครพัฒนาสังคมและความมั่นคงของมนุษย์ (อพม.) สําหรับการลงพื้นที่ครั้งนี้ พบว่า ตําบลบ้านกลาง เป็นพื้นที่ที่มีสภาพหลากหลายและต้องได้รับการพัฒนาคุณภาพชีวิตเร่งด่วน ตั้งแต่ปัญหาด้านรายได้ เนื่องจากไม่มีงานทํา มีรายได้ไม่แน่นอนและไม่เพียงพอ ไม่มีทุนประกอบอาชีพ มีหนี้สิน และปัญหาด้านที่อยู่อาศัยที่ไม่มั่นคง รวมทั้งปัญหาด้านสุขภาพ เนื่องจากป่วยเป็นโรคร้ายแรง เจ็บป่วยเรื้อรัง ผู้สูงอายุป่วยติดเตียง และพิการ
นายจุติกล่าวเพิ่มเติมว่า นอกจากนี้ ตําบลบ้านกลาง ยังมีพื้นที่ขนาดใหญ่และมีความยากลําบากมากที่สุดในอําเภอวังทอง จึงจําเป็นต้องจัดตั้งศูนย์ช่วยเหลือสังคมตําบลหลายแห่งให้ครอบคลุมการช่วยเหลือพี่น้องประชาชนอย่างทั่วถึงและรวดเร็ว โดยไม่ต้องเดินทางไกลเข้ามาติดต่อขอความช่วยเหลือในตัวเมือง โดยวันนี้ ตนได้มาเปิดศูนย์ฯ เพิ่มอีก 2 แห่ง คือ ศูนย์ช่วยเหลือสังคมตําบลบ้านกลาง(บ้านหนองปรือ) และศูนย์ช่วยเหลือสังคมตําบลบ้านกลาง (บ้านเนินสว่าง) หลังจากวานนี้ (26 มี.ค. 65) ได้ไปเปิดศูนย์ช่วยเหลือสังคมตําบลบ้านกลาง (บ้านใหม่ชัยเจริญ) และศูนย์ช่วยเหลือสังคมตําบลบ้านกลาง (บ้านน้ํายาง)
รัฐบาลไทย-ข่าวทำเนียบรัฐบาล-อนุทิน เข้มควบคุมโรคโควิด 19 ในสนามบิน สร้างความปลอดภัยแก่ผู้โดยสารและประชาชนในพื้นที่
วันศุกร์ที่ 14 มกราคม 2565
อนุทิน เข้มควบคุมโรคโควิด 19 ในสนามบิน สร้างความปลอดภัยแก่ผู้โดยสารและประชาชนในพื้นที่
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมจุดคัดกรอง ATK และจุดฉีดวัคซีนป้องกันโรคโควิด 19 ณ ท่าอากาศยานนานาชาติเชียงใหม่ เพื่อสร้างความมั่นใจและความปลอดภัยให้กับผู้เดินทางและประชาชนในพื้นที่
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมจุดคัดกรอง ATK และจุดฉีดวัคซีนป้องกันโรคโควิด 19 ณ ท่าอากาศยานนานาชาติเชียงใหม่ เพื่อสร้างความมั่นใจและความปลอดภัยให้กับผู้เดินทางและประชาชนในพื้นที่ ย้ําประชาชนขอให้ป้องกันตนเองสูงสุดต่อเนื่อง
วันที่ (14 มกราคม 2565) ที่ท่าอากาศยานนานาชาติเชียงใหม่ อ.เมือง จ.เชียงใหม่ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ. มล.สมชาย จักรพันธุ์ ประธานคณะที่ปรึกษารัฐมนตรีว่าการกระทรวงสาธารณสุข นพ.ธงชัย กีรติหัตถยากร รองปลัดกระทรวงสาธารณสุข ตรวจเยี่ยมการจัดจุดตรวจ ATK และจุดฉีดวัคซีนโควิด 19 บริเวณท่าอากาศยาน โดยมีนายวรวิทย์ ชัยสวัสดิ์ รองผู้ว่าราชการจังหวัดเชียงใหม่ พร้อมด้วย นพ.สมฤกษ์ จึงสมาน ผู้ตรวจราชการกระทรวงสาธารณสุข เขตสุขภาพที่ 1 นายแพทย์จตุชัย มณีรัตน์ นายแพทย์สาธารณสุขจังหวัดเชียงใหม่ นายแพทย์วรเชษฐ เต๋ชะรัก ผู้อํานวยการโรงพยาบาลนครพิงค์ให้การต้อนรับ
นายอนุทินกล่าวว่า มาติดตามการดําเนินงานและให้กําลังใจบุคลากร เจ้าหน้าที่ ที่ตั้งจุดตรวจ ATK และจุดฉีดวัคซีนป้องกันโควิด 19 ในบริเวณท่าอากาศยานนานาชาติ จ. เชียงใหม่ เพื่ออํานวยความสะดวกให้ผู้เดินทางเข้าถึงการตรวจ ATK และวัคซีน โดยเฉพาะการกระตุ้นเข็มที่ 3 ซึ่งเตรียมวัคซีนแอสตร้าเซเนก้าและไฟเซอร์ ไว้บริการ ถือเป็นความพร้อมในการบูรณาการการทํางานร่วมกันของจังหวัดเชียงใหม่ ทั้งฝ่ายปกครอง สาธารณสุข และหน่วยงานในพื้นที่ ช่วยเสริมสร้างความมั่นใจและความปลอดภัยให้กับประชาชนผู้เดินทางและประชาชนในพื้นที่ ทั้งนี้ ยังคงขอร่วมมือให้ประชาชนปฎิบัติตนตามมาตรการป้องกันตนเองขั้นสูงสุดต่อเนื่อง คือ สวมหน้ากาก เว้นระยะห่าง หมั่นล้างมือ หลีกเลี่ยงการอยู่ในสถานที่แออัดและรวมกลุ่มคนจํานวนมาก จะช่วยไม่ให้มีความเสี่ยงติดเชื้อโควิด 19
สําหรับสถานการณ์ของ จ.เชียงใหม่ ที่ยังคงพบการติดเชื้อต่อเนื่อง เป็นสิ่งที่กระทรวงสาธารณสุขได้คาดการณ์และมีการเตรียมความพร้อมรองรับไว้แล้ว แม้จะมีการติดเชื้อแต่ส่วนใหญ่ได้รับวัคซีน อาการจึงไม่รุนแรง สามารถเข้าระบบรักษาโดยการกักตัวที่บ้านและชุมชน หรือฮอสปิเทล ได้ส่วนผลการจัดตั้งจุดตรวจ ATK และจุดฉีดวัคซีนโควิด 19 ที่ท่าอากาศยานนานาชาติจังหวัดเชียงใหม่ ตั้งแต่วันที่ 21 ธันวาคม 2565 – 12 มกราคม 2565 มีผู้มารับการฉีดวัคซีนโควิด 19 จํานวน 503 ราย และตรวจ ATK ไปแล้ว 1,650 ราย พบผู้มีผลบวก 16 ราย ทั้งหมดถูกส่งเข้าระบบการรักษาแล้วเพื่อตัดวงจรการแพร่ระบาด ไม่ให้เกิดการกระจายตัวของเชื้อเป็นวงกว้าง
********************************* 14 มกราคม 2565
รัฐบาลไทย-ข่าวทำเนียบรัฐบาล-รมว.วธ.ร่วมพิธีวางพานพุ่มและถวายบังคม เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันอาทิตย์ที่ 5 ธันวาคม 2564
รมว.วธ.ร่วมพิธีวางพานพุ่มและถวายบังคม เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รมว.วธ.ร่วมพิธีวางพานพุ่มและถวายบังคม เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันที่ ๕ ธันวาคม ๒๕๖๔ เวลา ๐๘.๓๐ น. พลเอก ประยุทธ์ จันทร์โอชา นายกรัฐมนตรี และภริยา เป็นประธานในพิธีวางพานพุ่มและถวายบังคม เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ๕ ธันวาคม ๒๕๖๔ โดยมีคณะรัฐมนตรี นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม ผู้แทนหน่วยงานภาครัฐ ภาคเอกชนและประชาชน เข้าร่วม ณ บริเวณพิธีท้องสนามหลวง
รัฐบาลไทย-ข่าวทำเนียบรัฐบาล-โฆษกรัฐบาลแจงความคืบหน้า หลัง "นายกฯ " สั่งการแก้ปัญหาระบบ Thailand Pass ออก QR Code ล่าช้า ปรับลดการรอผลการตรวจสอบใบวัคซีน เหลือเพียง 3 วัน
วันอาทิตย์ที่ 7 พฤศจิกายน 2564
โฆษกรัฐบาลแจงความคืบหน้า หลัง "นายกฯ " สั่งการแก้ปัญหาระบบ Thailand Pass ออก QR Code ล่าช้า ปรับลดการรอผลการตรวจสอบใบวัคซีน เหลือเพียง 3 วัน
โฆษกรัฐบาลแจงความคืบหน้า หลัง "นายกฯ " สั่งการแก้ปัญหาระบบ Thailand Pass ออก QR Code ล่าช้า   ล่าสุด ระบบลดการรอผลการตรวจสอบใบวัคซีน เหลือเพียง 3 วันจากเดิมกําหนดไว้  7 วัน  ผู้เดินทางที่ได้รับอนุมัติ COE มาก่อนวันที่ 1 พ.ย. สามารถใช้ COE เดินทางได้
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบปัญหาผู้ลงทะเบียนในระบบ Thailand Pass บางรายไม่ได้รับ QR Code หรีอได้รับล่าช้า โดยสั่งการให้หน่วยงานที่เกี่ยวข้องเร่งปรับปรุงระบบ Thailand Pass ให้สามารถบริการผู้เดินทางได้สะดวกขึ้น เพื่อรองรับคนไทยที่ต้องการกลับบ้านและ ชาวต่างประเทศที่เดินทางมาไทยเพื่อท่องเที่ยวหรือทํางาน ล่าสุด กระทรวงการต่างประเทศ สํานักงานพัฒนารัฐบาลดิจิทัล กรมควบคุมโรค ได้ร่วมกันเพิ่มประสิทธิภาพระบบ Thailand Pass ให้สามารถบริการผู้เดินทางได้สะดวกขึ้น ได้แก่
- พัฒนาให้ผู้ยื่นคําร้องสามารถยื่นเอกสารในรูปแบบ pdf file ด้วย
- ทํา drop down list ให้เลือกโรงแรมที่ผูกกับโรงพยาบาล เพิ่ม function ให้ตรวจสอบสถานะการลงทะเบียนได้ โดยไม่ต้องลงทะเบียนซ้ํา
- รวมทั้งกําลังเร่งประสานงานเพิ่มรายชื่อประเทศที่สามารถอ่าน digital vaccine certificate แบบอัตโนมัติให้ได้มากขึ้นจากที่มีอยู่ปัจจุบัน 30 ประเทศ เพื่อลดภาระเจ้าหน้าที่ในการตรวจเอกสาร
-จากเดิมระบบกําหนดให้รอผลการตรวจสอบใบวัคซีนภายใน 7 วัน ปัจจุบันให้ลดลงเหลือ 3 วันแล้ว
-สําหรับผู้มีความจําเป็นเร่งด่วนต้องเดินทาง สามารถติดต่อสถานทูตไทยได้ทุกแห่ง หรือแจ้งปัญหามา ที่ call center กรมการกงสุล กระทรวงการต่างประเทศหมายเลข 02 575 8442 นอกจากนี้ ยังมีเจ้าหน้าที่ตอบคําถามใน Facebook และ Twitter และจัดทํา FAQ คําถามถามบ่อยเผยแพร่ทุกช่องทางด้วย
นายธนกร กล่าวว่า ที่ผ่านมา พบว่าผู้ลงทะเบียนในระบบ Thailand Pass บางรายไม่ได้รับ QR Code มาจากหลายสาเหตุ อาทิ การอัพโหลดเอกสารการฉีดวัคซีนจากกระดาษที่ไม่ชัดเจน ทําให้ต้องตรวจเอกสารด้วยบุคคล แทนระบบการอนุมัติอัตโนมัติได้ หรือกรอกข้อมูล และแนบเอกสารต่าง ๆ ไม่ตรงตามรายการที่กําหนด เอกสารโรงแรมที่พักไม่ได้เชื่อมโยงกับโรงพยาบาลที่รับตรวจ RT-PCR นอกจากนี้ ยังมีการลงข้อมูลซ้ําหลายครั้ง หรือมีการกรอกอีเมล์ผิด ทําให้การส่ง Thailand Pass QR Code ไม่สามารถไปถึงผู้ลงทะเบียน
ทั้งนี้ตั้งแต่มีการเปิดลงทะเบียน Thailand Pass ตั้งแต่ 1 พ.ย. ที่ผ่านมา มีผู้ลงทะเบียนสะสม รวม 90,165 คน ปัจจุบัน (6 พ.ย. ) มีผู้ได้รับอนุมัติแล้วจํานวน 33,788 คน ซึ่งผู้เดินทางที่ได้รับอนุมัติ COE มาก่อนวันที่ 1 พ.ย. ยังสามารถใช้ COE เดินทางเข้าไทยได้
ระบบ Thailand Pass QR Code เป็นนําเทคโนโลดิจิทัลตามมาตรฐานสากล มาใช้สําหรับบุคคลที่ต้องการเดินทางเข้าประเทศ ลดการติดต่อระหว่างบุคคล ป้องกันการแพร่เชื้อไวรัสโควิด 19 เพื่อยกระดับการบริการเพราะนายกรัฐมนตรีให้ความสําคัญในการดูแลคนไทยและชาวต่างประเทศที่เดินทางมาประเทศไทย ไม่ว่าจะเพี่อทํางาน ท่องเที่ยว หรือกลับบ้าน ต้องได้รับความสะดวกและปลอดภัยด้วย
รัฐบาลไทย-ข่าวทำเนียบรัฐบาล-โฆษกรัฐบาลเผย “นายก”กำชับ ระบบ Thailand Pass ต้องครบถ้วน ราบรื่น ไม่สะดุด
วันเสาร์ที่ 20 พฤศจิกายน 2564
โฆษกรัฐบาลเผย “นายก”กําชับ ระบบ Thailand Pass ต้องครบถ้วน ราบรื่น ไม่สะดุด
โฆษกรัฐบาลเผย “นายก”กําชับ ระบบ Thailand Pass ต้องครบถ้วน ราบรื่น ไม่สะดุด โดยเฉพาะ SHA+ และแพคเกจเดินทาง ที่พัก และการตรวจโควิด 19
วันนี้(20พ.ย.64)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชา นายกรัฐมนตรีได้ติดตามการดําเนินงานของระบบThailand Passอย่างใกล้ชิดเพื่ออํานวยความสะดวกนักเดินทางเข้าประเทศตามนโยบายเปิดประเทศรองรับการท่องเที่ยวและธุรกิจต่างๆพร้อมนําข้อชี้แนะมากําชับให้หน่วยงานนําไปแก้ไขดําเนินการเช่นการเสนอขายแพคเกจซึ่งการท่องเที่ยวแห่งประเทศไทยได้ดําเนินการให้โรงแรมSHA+มีโรงพยาบาลคู่ปฏิบัติการแล้วส่งข้อมูลให้กระทรวงการต่างประเทศเพื่อนําชื่อโรงแรมดังกล่าวขึ้นบนเวปThailand Passแล้วตั้งแต่วันที่7พฤศจิกายน2564 (แต่มีการเชื่อมข้อมูลโรงแรมSHA +กับThailand Passตั้งแต่วันที่1พฤศจิกายน2564)โดยบัญชีรายชื่อโรงแรมSHA+ที่มีโรงพยาบาลคู่ปฏิบัติจะมีการเชื่อมต่อเข้ากับระบบCOSTEด้วยและเจ้าหน้าที่โรงแรมสามารถลงข้อมูลการจองของนักท่องเที่ยวลงในระบบCOSTEเพื่อเป็นการยืนยันการจองโรงแรมที่พักของนักท่องเที่ยวในระบบThailand Passทั้งนี้จํานวนข้อมูลโรงแรมSHA Extra Plusที่ส่งให้COSTEและThailand Passมีจํานวน1,128โรงแรม
“นอกจากนี้การท่องเที่ยวฯยังได้ประสานและประชาสัมพันธ์ให้โรงแรมบริษัทOTAsอาทิAgoda, Booking.com , Expedia, AirBNBและTravel Agentsแล้วเรื่องการจัดทําแพกเกจที่มีรายการเสนอขายครบถ้วน(ค่าที่พัก+ค่าเดินทางจากสนามบิน+ค่าตรวจRT-PCR)ตัวอย่างการจองโรงแรมที่พักในหน้าเวปไซต์ของAgoda “นายธนกรกล่าว
________
รัฐบาลไทย-ข่าวทำเนียบรัฐบาล-รัฐบาลเดินหน้าพัฒนาสายพันธุ์กัญชา-กัญชง ก.เกษตรเตรียมกระจายล้านต้นกล้าให้ประชาชนปลูกเพื่อประโยชน์ทางการแพทย์
วันเสาร์ที่ 21 พฤษภาคม 2565
รัฐบาลเดินหน้าพัฒนาสายพันธุ์กัญชา-กัญชง ก.เกษตรเตรียมกระจายล้านต้นกล้าให้ประชาชนปลูกเพื่อประโยชน์ทางการแพทย์
รัฐบาลเดินหน้าพัฒนาสายพันธุ์กัญชา-กัญชง ก.เกษตรเตรียมกระจายล้านต้นกล้าให้ประชาชนปลูกเพื่อประโยชน์ทางการแพทย์
วันที่ 21 พ.ค. 2565นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ขณะนี้กระทรวงสาธารณสุขและกระทรวงเกษตรและสหกรณ์ ได้จับมือกันขับเคลื่อนนโยบายส่งเสริมการผลักดันกัญชา กัญชง ให้เป็นพืชเศรษฐกิจที่นํามาใช้ประโยชน์ในด้านการแพทย์และสุขภาพ โดยทั้งสองกระทรวงได้ลงนามบันทึกข้อตกลงการวิจัยและพัฒนาสายพันธุ์กัญชา กัญชงในประเทศ เพื่อให้ได้สายพันธุ์ที่ดีเป็นต้นพันธุ์คุณภาพ พร้อมกระจายต้นกล้ากัญชา 1 ล้านต้นให้ประชาชนปลูกในครัวเรือนเพื่อใช้ประโยชน์ในการดูแลสุขภาพ รวมถึงส่งเสริมให้เกษตรกรปลูกตามมาตรฐาน GAP เพื่อพัฒนาเป็นพืชเศรษฐกิจ สร้างรายได้ให้เกษตรกรและนํารายได้เข้าสู่ประเทศ
ขณะนี้กระทรวงสาธารณสุขและกระทรวงเกษตรร่วมกันเตรียมความพร้อมให้กับประชาชนในการปลูกและนําส่วนต่างๆ มาใช้ให้เกิดประโยชน์ โดยกําหนดแนวทางในการส่งเสริม สนับสนุนการใช้กัญชา กัญชงที่ปลอดภัยอย่างเป็นระบบ ตั้งแต่การศึกษา วิจัย ปรับปรุงสายพันธุ์ในประเทศ เพื่อให้ได้สายพันธุ์ที่ดี เป็นต้นพันธุ์ที่มีคุณภาพ ทนต่อโรค เหมาะกับสภาพแวดล้อม และมีสารสําคัญที่สามารถนําไปใช้ทางการแพทย์และสุขภาพได้อย่างเหมาะสมและปลอดภัย ทั้งนี้ หลังจากได้สายพันธุ์ที่ดีแล้ว กระทรวงเกษตรฯจะกระจายต้นกล้ากัญชา 1 ล้านต้น เป็นต้นพันธุ์ให้กับประชาชนนําไปปลูกในครัวเรือนเพื่อใช้ประโยชน์ทางการแพทย์ ซึ่งนับตั้งแต่วันที่ 9 มิถุนายน 2565 นี้ กฎหมายอนุญาตให้ประชาชนสามารถปลูกกัญชาเพื่อใช้ประโยชน์ในการดูแลสุขภาพเบื้องต้นได้
นางสาวรัชดา กล่าวต่อว่า กระทรวงเกษตรฯตั้งเป้าเป็นศูนย์กลางการวิจัยและพัฒนาสายพันธุ์กัญชาและกัญชง ตลอดจนเทคโนโลยีการผลิตแบบครบวงจร ปัจจุบันได้ก่อสร้างอาคารวิจัยกัญชาระบบปิด โรงเรือนทดลองในระบบกึ่งปิด และแปลงทดลองในสภาพกลางแจ้ง ณ ศูนย์วิจัยพืชสวนเชียงราย จังหวัดเชียงราย รวมถึงแปลงทดสอบพันธุ์กัญชงที่เหมาะสมกับพื้นที่ประเทศไทย มีศูนย์เครือข่ายภายใต้สังกัดกว่า 26 ศูนย์ฯ ทั่วประเทศ ซึ่งจะสามารถใช้เป็นแหล่งผลิตและกระจายต้นกล้ากัญชา กัญชง สายพันธุ์ดีต่อไปในอนาคต
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี เนื่องในวันข้าราชการพลเรือน ประจำปี 2565
วันศุกร์ที่ 1 เมษายน 2565
คํากล่าว พลเอก ประยุทธ์ จันทร์โอชา นายกรัฐมนตรี เนื่องในวันข้าราชการพลเรือน ประจําปี 2565
คํากล่าว พลเอก ประยุทธ์ จันทร์โอชา นายกรัฐมนตรี เนื่องในวันข้าราชการพลเรือน ประจําปี 2565 วันศุกร์ที่ 1 เมษายน 2565
เพื่อนข้าราชการพลเรือนทุกท่าน
เนื่องในโอกาสวันข้าราชการพลเรือน วันที่ 1 เมษายนของทุกปี ได้เวียนมาบรรจบครบรอบอีกวาระหนึ่ง ในนามของรัฐบาล ผมขอแสดงความยินดีกับข้าราชการพลเรือนที่ได้รับการคัดเลือกและยกย่องให้เป็นข้าราชการพลเรือนดีเด่น ประจําปี พ.ศ. 2564 ซึ่งแสดงให้เห็นประจักษ์ชัดว่าท่านได้ประพฤติปฏิบัติตนตามหลักคุณธรรม จริยธรรม มีผลการปฏิบัติงานที่สมควรได้รับการยกย่องให้เป็นข้าราชการพลเรือนดีเด่น ซึ่งถือเป็นเกียรติและศักดิ์ศรีของข้าราชการที่สมบูรณ์ ผมหวังเป็นอย่างยิ่งว่าทุกท่านจะธํารงรักษาไว้ซึ่งคุณงามความดีของตนและเป็นแบบอย่างที่ดีให้แก่ผู้อื่นต่อไป
ข้าราชการถือเป็นผู้ที่มีเกียรติและศักดิ์ศรี มีบทบาทหน้าที่สําคัญในฐานะผู้ขับเคลื่อนการบริหารราชการแผ่นดินให้เป็นไปด้วยความเรียบร้อย เพื่อประโยชน์สุขของพี่น้องประชาชนและความเจริญก้าวหน้าของประเทศ ดังนั้น การจะทํางานเพื่อให้บรรลุเป้าหมายดังกล่าว ข้าราชการจึงต้องมีความรู้ในหน้าที่รับผิดชอบของตน พร้อมทั้งยึดมั่นในจริยธรรม มีความเสียสละ และมีจิตสาธารณะ ในปี 2565 นี้ การจัดกิจกรรมเนื่องในวันข้าราชการพลเรือน คณะกรรมการจัดงาน ฯ ได้ขอความร่วมมือจากส่วนราชการและจังหวัดในการจัดกิจกรรมจิตอาสา ภายใต้หัวข้อ “1 เมษา วันข้าราชการไทย ร่วมใจเพื่อประชาชน” เพื่อเตือนใจให้ระลึกถึงบทบาทการให้บริการประชาชนตามภารกิจของส่วนราชการ ผมเชื่อมั่นว่าถ้าข้าราชการที่มุ่งมั่นปฏิบัติราชการและประพฤติปฏิบัติตนอย่างมีวินัยและจริยธรรมแล้ว ย่อมจะส่งผลให้ประชาชนมีความเป็นอยู่ที่ดี และประเทศชาติมีความมั่นคง มั่งคั่ง อย่างยั่งยืน
สุดท้ายนี้ ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลาย อีกทั้งพระบารมีของพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี โปรดดลบันดาลประทานพร
ให้ข้าราชการพลเรือนทุกท่าน พร้อมทั้งครอบครัว จงประสบแต่ความสุข มีสุขภาพกาย สุขภาพใจที่สมบูรณ์แข็งแรง และมีความเจริญก้าวหน้าในหน้าที่การงานโดยทั่วกัน และร่วมกันปฏิบัติราชการเพื่อประเทศชาติและประชาชน สมดังหัวข้องานวันข้าราชการพลเรือน ประจําปี พ.ศ. 2565 “1 เมษา วันข้าราชการไทย ร่วมใจเพื่อประชาชน”
สวัสดีครับ
รัฐบาลไทย-ข่าวทำเนียบรัฐบาล- รมว.พม. ลงพื้นที่ จ.พังงา เปิดศูนย์ช่วยเหลือสังคมกะไหล ช่วยแก้ปัญหากลุ่มเปราะบางแบบ One Stop Service
วันพุธที่ 17 พฤศจิกายน 2564
รมว.พม. ลงพื้นที่ จ.พังงา เปิดศูนย์ช่วยเหลือสังคมกะไหล ช่วยแก้ปัญหากลุ่มเปราะบางแบบ One Stop Service
รมว.พม. ลงพื้นที่ จ.พังงา เปิดศูนย์ช่วยเหลือสังคมกะไหล ช่วยแก้ปัญหากลุ่มเปราะบางแบบ One Stop Service
เมื่อวันที่ 16 พ.ย. 64เวลา 15.45 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วย นางกันตวรรณ ตันเถียร กุลจรรยาวิวัฒน์ สมาชิกสภาผู้แทนราษฎรจังหวัดพังงา และประธานคณะกรรมาธิการการเกษตรและสหกรณ์ สภาผู้แทนราษฎร นายธรรมนูญ ศรีวรรธนะ รองผู้ว่าราชการจังหวัดพังงา และคณะผู้บริหารกระทรวง พม. ลงพื้นที่จังหวัดพังงา เพื่อเปิดศูนย์ช่วยเหลือสังคมกะไหล อําเภอตะกั่วทุ่ง จังหวัดพังงา เป็นศูนย์ฯ แห่งแรกของจังหวัดพังงาที่ให้บริการอย่างครอบคลุมตามภารกิจกระทรวง พม. สําหรับการช่วยเหลือประชาชนทุกกลุ่มเป้าหมายและทุกช่วงวัย โดยเฉพาะอย่างยิ่งกลุ่มเปราะบาง ได้แก่ เด็ก เยาวชน ผู้สูงอายุ คนพิการ และผู้ด้อยโอกาส ด้วยการให้บริการด้านสิทธิและสวัสดิการสังคมทั้งด้านการสงเคราะห์ คุ้มครอง พัฒนา ป้องกัน และแก้ไขปัญหาสังคม เพื่อตอบสนองต่อความต้องการของประชาชนในพื้นที่อย่างรวดเร็วและทันเหตุการณ์ เพราะปัญหาของประชาชน รอไม่ได้ อีกทั้งบูรณาการการทํางานร่วมกับภาคีเครือข่ายทุกภาคส่วนในพื้นที่ อาทิ ศูนย์พัฒนาครอบครัวในชุมชน (ศพด.) ศูนย์พัฒนาคุณภาพชีวิตและส่งเสริมอาชีพผู้สูงอายุ (ศพอส.) ศูนย์บริการคนพิการทั่วไป เจ้าหน้าที่ท้องถิ่น สภาเด็กและเยาวชน ชมรมผู้สูงอายุ กลุ่มสตรี และอาสาสมัครพัฒนาสังคมและความมั่นคงของมนุษย์ (อพม.) เป็นต้น เพื่อให้มีส่วนร่วมในการแก้ปัญหาของประชาชนด้วยการให้บริการแบบเบ็ดเสร็จ ณ จุดเดียว (One Stop Service - OSS) นอกจากนี้ ได้มอบถุงยังชีพและรถสามล้อมือโยกเพื่อช่วยเหลือคนพิการ และมอบของขวัญให้กําลังใจกลุ่มคุณแม่วัยใสในพื้นที่
นายจุติ กล่าวว่าวันนี้ ตนตั้งใจเดินทางมาจังหวัดพังงา ซึ่งไม่ได้มาเพราะความบังเอิญหรือทางผ่าน ดังนั้น การมาวันนี้ ไม่ได้เป็นครั้งสุดท้าย เราตั้งใจมาทํางานอย่างเต็มที่ ซึ่งนับว่าเป็นความท้าทายในการทํางาน เพราะชีวิตเราหยุดนิ่งไม่ได้ ศูนย์แห่งนี้จะช่วยเหลือสังคมทั้งเด็ก เยาวชน สตรี คุณแม่วัยใส คนพิการ ผู้สูงอายุ โดยทุกคนจะเข้ามามีส่วนร่วม เพราะศูนย์แห่งนี้จะมีผู้ที่มาช่วยทํางาน ช่วยเหลือสังคม และการตั้งศูนย์แห่งนี้เพื่อรับฟังปัญหาและแก้ไขปัญหาสังคม วันนี้ปัญหาสังคมมีมากมายและซับซ้อน หลังจากสถานการณ์โควิด - 19 ทุกอย่างจะเปลี่ยนแปลง ไม่เหมือนเดิม ซึ่งเราต้องเตรียมรับมือกับความเปลี่ยนแปลง เราต้องสร้างภูมิคุ้มกันให้กับสังคมให้กับคนรุ่นใหม่พร้อมรับการเปลี่ยนแปลงในอนาคต ทั้งนี้ จังหวัดพังงา เราจะทําให้ศูนย์แห่งนี้ไม่ได้มีแค่ป้าย แต่เราจะเปิดศูนย์ด้วยจิตวิญญาณ ศูนย์แห่งนี้จะเป็นศูนย์ที่มีผู้คนเข้ามาช่วยกัน เป็นศูนย์ที่สร้างความหวัง สร้างโอกาส สร้างอาชีพใหม่ๆ ให้กับคนทํางาน ซึ่งกระทรวง พม. จะทํางานเพื่อให้สังคมเข้มแข็งต่อไป